# JULAFTEN

1. Gudstjeneste på julaften følger ordningen Familiegudstjeneste eller egen ordning for dagen.
2. Når julaften faller på en søndag, kan gudstjenesten med samtykke av biskopen legges til en tid som høver på det enkelte sted.

Teksten i ledd 4 | Lovsang er i denne ordningen er hentet fra Hovedgudstjenesten 2020 og Fadervår er fra 2011.

### Preludium

Preludiet kan være et selvstendig orgelstykke og/ eller korsang/ instrumentalmusikk.

### Inngang

#### Inngangssalme

#### Inngangsord

Enten A

**L** vendt mot menigheten | Kjære menighet. Nåde være med dere og fred fra Gud, vår Far, og Herren Jesus Kristus.

Eller B

**L** vendt mot menigheten | I Faderens og Sønnens og Den Hellige Ånds navn.

Etter inngangsordene kan liturgen kort si noe om dagens karakter og om gudstjenesten som følger.

### Kollektbønn

**L** vendt mot menigheten | La oss alle be.

**L** vendt mot alteret | Herre Gud, himmelske Far, vi takker deg for at du sendte din Sønn til verden for å fri oss fra mørkets makt. Gi oss å leve i hans lys og bringe budskapet om ham videre til alle som sitter i mørke og dødsskygge, så den store glede kan nå fram til alle folkeslag, ved din Sønn, Jesus Kristus, vår Her- re, som med deg og Den Hellige And lever og råder, en sann Gud fra evighet og til evighet.

**M** | **Amen**.

Kollektbønnen kan messes.

### Lovsang

**L** eller **F** synger | Ære være Gudi det høyeste.

**M** synger | **og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg. Amen**.

### Tekstlesning

**L** | Det står skrevet hos profeten Mika i det 5. kapittel.

Menigheten reiser seg.

Mika 5,1-4a leses etter «Kirkeårets tekster».

Tekstlesningen avsluttes med

Slik lyder Herrens ord.

Menigheten setter seg.

### Salme før prekenen

### Preken

**L** | Dette hellige evangelium står skrevet hos evangelisten Lukas i det 2. kapittel.

Menigheten reiser seg.

Luk 2,1-14 leses etter «Kirkeårets tekster».

Tekstlesningen kan avsluttes med

Slik lyder Herrens ord.

Menigheten setter seg.

Prekenen avsluttes med lovprisningen:

Ære være Faderen og Sønnen og Den Hellige Ånd, om var og er og blir en sann Gud fra evighet og til evighet.

### Trosbekjennelse

**L** | La oss bekjenne vår hellige tro.

Menigheten reiser seg.

****A**** | Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige And, født av jomfru Maria, pint under Pontius Pilatus, korsfestet, død og begravet, f6r ned til dødsriket, stod opp fra de døde tredje dag, f6r opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde.

Jeg tror på Den Hellige And, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen. Den apostoliske trosbekjennelse

Menigheten setter seg.

### Salme

Her følger eventuelt

### Kunngjøringer

### Forbønn eller takkebønn

Bønnen nedenfor er et eksempel på en slik bønn.

Takk, Herre Jesus, for at du ble menneske, født som et barn i Betlehem. Da ble du som en av oss. Takk for at du var så glad i oss at du ville være sammen med oss. Takk for at du har gjort det slik at hver den som tror på deg, skal ha evig liv og være sammen med deg bestandig.

Vi ønsker og ber at fler og fler må bli glad i deg og få lyst til å ligne deg. Hjelp oss så alle folk på jorden må få høre om deg.

Men det er så mange som har det vondt i verden. La alle som kjenner deg, bli ivrige etter å være dine hjelpende hen­ der. Tenk i dag særskilt på alle barn som lider nød og er redde.

Kjære Jesus, takk for at vi får feire jul med lys og glede og gaver. La oss ikke glemme at det er du som er den store. gaven. Du som ble lagt i krybben, skal få rom i hjertet vårt. Takk for at du er kommet og vil være vår frelser. La våre tanker samles om deg, Herre Jesus.

En kan også selv formulere en kort bønn, skriftlig og med korte og enkle setninger.

Bønnen kan også falle bort.

### Herrens bønn

**L** | La oss sammen be den bønnen Jesus har lært oss.

A | | Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld, slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt

og makten og æren i evighet.

Amen.

En kan også bruke [Fadervår fra 1978](https://ressursbanken.kirken.no/globalassets/ressursbanken/gudstjeneste%20og%20liturgi/b%C3%B8nner/fader%20v%C3%A5r/faderv%C3%A5r%201978-85.pdf) eller [Fadervår fra 193](https://ressursbanken.kirken.no/globalassets/ressursbanken/gudstjeneste%20og%20liturgi/b%C3%B8nner/fader%20v%C3%A5r/faderv%C3%A5r%201930-38.pdf)0

### Slutningssalme

### Velsignelse

Enten A

**L** eller **F** synger vendt mot menigheten | La oss prise Herren.

Menigheten reiser seg og blir stående til postludiet begynner.

**M** synger | **Gud være lovet. Halleluja. Halleluja. Halleluja**.

Eller B

**L** vendt mot menigheten | Ta imot velsignelsen.

**L** synger | Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. ✠

**M** synger | **Amen. Amen. Amen**.

Under den følgende stille bønn blir det slått tre ganger tre slag med en av kirkens klokker.

**L** kan her fortsette | Gå i fred. Tjen Herren med glede.

### Postludium

Postludiet kan være et selvstendig orgelstykke og/ eller korsang/ instrumentalmusikk.

Når det er takkoffer, følger det som regel her.